দু’দশক পর ফুটবল বিশ্বকাপ জিতল ফ্রান্স।বিশ্বের বিভিন্ন প্রান্ত থেকে ফরাসি অনুরাগীরা নিজেদের মতো করে এই জয় সেলিব্রেট করেছেন। এই বছর নাকি ফ্রান্সকে সাপোর্ট করেছিলেন ঐশ্বর্যা রাই বচ্চন। আরপ্যারিসে বসেই জয়ের মুহূর্ত সেলিব্রেট করলেন ঐশ্বর্যা। সঙ্গ দিল আরাধ্যা বচ্চন। গতকাল আইফেল টাওয়ার চত্বরে ভিড় জমিয়েছিলেন ফরাসিরা। নিজের বারান্দা থেকে সেই দৃশ্য ফ্রেমবন্দি করেছেন ঐশ্বর্যা। পতাকা হাতে নিয়ে রাস্তায় চলেছে খুশির জনস্রোত। সোশ্যাল মিডিয়ায় শেয়ার করে সেই ছবির ক্যাপশনে ঐশ্বর্যা লিখেছেন, ‘জানলা থেকে দেখা দৃশ্য।’ প্যারিস ঐশ্বর্যার খুব পছন্দের ডেস্টিনেশন। কখনও কাজে, কখনও বা নিছকই বেড়ানোর উদ্দেশে প্যারিসে যান তিনি। কিন্তু ফ্রান্সের বিশ্বজয়ের এই বিরল মুহূর্তে প্যারিসে থেকে যে তাঁর সাক্ষী হতে পারবেন এ কখনও ভাবেননি তিনি। ঘনিষ্ঠ মহলে জানিয়েছেন, এই অনুভূতি প্রকাশ করা সম্ভব নয়। এই মুহূর্তে ঐশ্বর্যার সঙ্গে রয়েছেন মা বৃন্দা রাই এবং মেয়ে আরাধ্যা। আর তা ছাড়া যে দেশকে সমর্থন করেছিলেন, তাঁদের জয়ে স্বভাবতই খুশি নায়িকা।